**Kőszegpaty község**

**Képviselő-testülete**

**KP/47-16/2019. szám**

**Hozott határozatok:**

81/2019. (XI. 27.) Polgármesteri Hivatal funkciójának felosztásának módosítása

88/2019. (XI. 27.) Gázkészülék csere

**J E G Y Z Ő K Ö N Y V**

**Készült:** Kőszegpaty község Képviselő-testületének 2019. december 10. napján tartott képviselő-testületi üléséről.

**Az ülés helye:** Közösségi Ház Lukácsháza

**Jelen voltak:** Májerhoffer Attila polgármester

Milos László alpolgármester

Kovács László, Rigó József, Lada Attila képviselők (5 fő)

***Tanácskozási joggal jelen volt:***

dr. Vaskó János jegyző

(Jelenléti ív csatolva az LH/182-4/2019. számú jegyzőkönyvhöz)

**I. Napirend tárgyalása előtt**

**Májerhoffer Attila** polgármester köszöntötte a megjelenteket. Megállapította, hogy az ülés határozatképes. Javasolta a napirendet az alábbiak szerint elfogadni.

**Napirend:**

1. Különfélék
   1. Polgármesteri Hivatal funkciójának felosztás módosítása
   2. Polgármesteri Hivatalban gázkészülék cseréje

A képviselők a javaslattal egyetértettek és a napirendet a fentiek alapján fogadták el.

**1. Napirend tárgyalása**

***Különfélék***

***1.1 Polgármesteri Hivatal funkciójának felosztás módosítása***

**Előadó:** Májerhoffer Attila polgármester

**Májerhoffer Attila** polgármester elmondta, hogy jelenleg a Polgármesteri Hivatal épülete 90%-ban önkormányzati igazgatási funkciót lát el, csak 10 %-ban kulturális funkciót. Javasolta, hogy a könyvtári rendezvények és más kulturális programok miatt az épület funkcióját a két terület között 75 %- kulturális funkció, és 25 % önkormányzati igazgatási funkcióban határozza meg.

Ezt követően a Képviselő-testület egyhangúlag, 5 igen szavazattal meghozta határozatát.

**81/2019. (XII. 10.) számú határozat**

Kőszegpaty Község Önkormányzatának Képviselő-testülete a 9739 Kőszegpaty, Kossuth u. 39. szám alatti Polgármesteri Hivatal használatát, funkcióját a következő módon határozza meg:

* önkormányzati, igazgatási funkció 25 %
* kulturális funkció 75 %

Határidő: azonnal

Felelős: Májerhoffer Attila polgármester

***1.2 Polgármesteri Hivatal gázkészülék cseréje***

**Előadó:** Májerhoffer Attila polgármester

(Árajánlat csatolva a jegyzőkönyvhöz)

**Májerhoffer Attila** polgármester elmondta, hogy meghibásodott a Kőszegpaty, Kossuth u. 39. szám alatti ingatlanban a gázkészülék. Szakember szerint nem javítható, ezért beszerzési eljárást folytatott le. Ismertette a benyújtott ajánlatokat, amelyek közül a legkedvezőbbet, az L-THERM Épületgépészeti Kft. adta, bruttó 746.827 Ft összegben. Mivel jelenleg az épületben egyáltalán nincs fűtés, ezért sürgős a kazáncsere. Javasolta, hogy az Önkormányzat rendelje meg a legkedvezőbb ajánlatot tevőtől a gázkazán cseréjét.

Ezt követően a Képviselő-testület egyhangúlag, 5 igen szavazattal meghozta határozatát.

**82/2019. (XII. 10.) számú határozat**

Kőszegpaty Község Önkormányzatának Képviselő-testülete megrendeli Kőszegpaty, Kossuth u. 39. szám alatti ingatlanon lévő gázkazán cseréjét, az L-HTERM Épületgépészeti Kft-től ( 9772 Kisunyom, Kossuth u. 11/A., adószám: 14779839-2-18) bruttó 746.827 Ft összegben. A kiadás fedezetét az Önkormányzat 2019. évi és 2020. évi költségvetésből biztosítja.

Határidő: értelemszerűen

Felelős: Májerhoffer Attila

Több tárgy nem lévén Májerhoffer Attila polgármester az ülést bezárta.

Kelt mint a 62. oldalon.

Májerhoffer Attila dr. Vaskó János

polgármester jegyző